Publication: Magyar Közlöny
Issue: MK-2010-160 (Year: 2010, Number: 160)
Era: contemporary
Section: 2. A választási eljárásról szóló 1997. évi C. törvény (a továbbiakban: Ve.) 130. § (1) bekezdése szerint az OVB-nek
Paragraph Index: 111

2. A választási eljárásról szóló 1997. évi C. törvény (a továbbiakban: Ve.) 130. § (1) bekezdése szerint az OVB-nek az aláírásgyûjtõ ív, illetõleg a konkrét kérdés hitelesítésével kapcsolatos döntése elleni kifogást a határozat közzétételét követõ tizenöt napon belül lehet benyújtani. A határozat ellen a jogszabályi határidõn belül két kifogást nyújtottak be. Az Alkotmánybíróság a kifogásokat – azok tartalmi azonosságára tekintettel – az Alkotmánybíróság ideiglenes ügyrendjérõl és annak közzétételérõl szóló, többször módosított és egységes szerkezetbe foglalt 2/2009. (I. 12.) Tü határozat (ABK 2009, január, 3.) 28. § (1) bekezdése alapján egyesítette és egy eljárásban bírálta el. Az egyik kifogás elõterjesztõje szerint az Alkotmány 2. § (1) bekezdésébe ütközik a kérdés azon megfogalmazása, melynek eredményeként »a „Magyar igazolvánnyal” rendelkezõk szinte automatikusan, kedvezményes módon szerezhetnének magyar állampolgárságot«. Diszkriminatívnak is tartja kérdést, mert elõnyben részesíti a nem Magyarországon lakókat, valamint a miatt, mert a „Magyar igazolvány” törvényi szabályozása következtében például az Ausztráliában élõ magyar nemzetiségûek nem vehetik igénybe a kedvezményes honosítást. A másik kifogás elõterjesztõje szerint a kérdés azon túl, hogy nem egyértelmû, hátrányos megkülönböztetést is eredményezne. Kifejtette továbbá, hogy „[u]gyanezen megfogalmazással az OVB már hitelesített egy kezdeményezést”, amely „jogorvoslati eljárásban” van az Alkotmánybíróság elõtt. Álláspontja szerint amíg az elsõ kérdésnek „a jogi sorsa nem dõl el, nem lehet újabb kezdeményezést hitelesíteni ugyanabban a tárgyban, ugyanazzal a megfogalmazással”. Mindkét kifogás benyújtója kérte az OVB határozatának megsemmisítését és új eljárás lefolytatására utasítását. II.

Source: https://magyarkozlony.hu/hivatalos-lapok/4180e46552f7ba6b9e24b332c726e793dd3a9eb3/dokumentumok/fd6812f8f830f105b3bf091f154bb43e1c2cb801/letoltes